CELEX: 32019R0295
Language: el
Date: 2019-02-20 00:00:00
Title: Εκτελεστικός κανονισμός (ΕΕ) 2019/295 της Επιτροπής, της 20ής Φεβρουαρίου 2019, για την τροποποίηση του εκτελεστικού κανονισμού (ΕΕ) αριθ. 1011/2014 όσον αφορά αλλαγές στο υπόδειγμα για την αίτηση πληρωμής που περιλαμβάνει συμπληρωματικές πληροφορίες σχετικά με τα μέσα χρηματοοικονομικής τεχνικής και στο υπόδειγμα για τους λογαριασμούς

21.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 50/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/295 ΤΗΣ ΕΠΙΤΡΟΠΗΣ
         της 20ής Φεβρουαρίου 2019
         για την τροποποίηση του εκτελεστικού κανονισμού (ΕΕ) αριθ. 1011/2014 όσον αφορά αλλαγές στο υπόδειγμα για την αίτηση πληρωμής που περιλαμβάνει συμπληρωματικές πληροφορίες σχετικά με τα μέσα χρηματοοικονομικής τεχνικής και στο υπόδειγμα για τους λογαριασμούς
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου (1), και ιδίως το άρθρο 41 παράγραφος 4, το άρθρο 131 παράγραφος 6 και το άρθρο 137 παράγραφος 3,
         Εκτιμώντας τα ακόλουθα:
         
                     (1)
                  
                  
                     Το παράρτημα VI του εκτελεστικού κανονισμού (ΕΕ) αριθ. 1011/2014 της Επιτροπής (2) καθορίζει το υπόδειγμα για την αίτηση πληρωμής που περιλαμβάνει συμπληρωματικές πληροφορίες σχετικά με τα μέσα χρηματοοικονομικής τεχνικής, σύμφωνα με το άρθρο 131 παράγραφος 6 του κανονισμού (ΕΕ) αριθ. 1303/2013. Όσον αφορά τις προκαταβολές που καταβάλλονται στο πλαίσιο κρατικών ενισχύσεων, στο προσάρτημα 2 του εν λόγω παραρτήματος προσδιορίζεται το ποσό των εν λόγω προκαταβολών που καταβλήθηκε και, στη συνέχεια, καλύφθηκε ή δεν καλύφθηκε από τις δαπάνες που καταβλήθηκαν από τους δικαιούχους εντός συγκεκριμένης χρονικής περιόδου και το οποίο θα πρέπει να συμπεριληφθεί στις αιτήσεις πληρωμής.
                  
               
                     (2)
                  
                  
                     Ο κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (3) τροποποίησε τον ορισμό του «δικαιούχου» στον κανονισμό (ΕΕ) αριθ. 1303/2013. Τροποποίησε επίσης το άρθρο 131 παράγραφος 3 του κανονισμού (ΕΕ) αριθ. 1303/2013, το οποίο πλέον προβλέπει ότι, στην περίπτωση κρατικών ενισχύσεων, η δημόσια συνεισφορά που αντιστοιχεί στις δαπάνες που περιλαμβάνονται στην αίτηση πληρωμής πρέπει να έχει καταβληθεί στους δικαιούχους από τον φορέα που χορηγεί την ενίσχυση ή, όταν τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση σύμφωνα με το άρθρο 2 παράγραφος 10 στοιχείο α) του εν λόγω κανονισμού, πρέπει να έχει καταβληθεί από τον δικαιούχο στον φορέα που λαμβάνει την ενίσχυση. Λόγω των αλλαγών αυτών, το προσάρτημα 2 του παραρτήματος VI του εκτελεστικού κανονισμού (ΕΕ) αριθ. 1011/2014 θα πρέπει να τροποποιηθεί αναλόγως.
                  
               
                     (3)
                  
                  
                     Το παράρτημα VII του εκτελεστικού κανονισμού (ΕΕ) αριθ. 1011/2014 καθορίζει το υπόδειγμα για τους λογαριασμούς σύμφωνα με το άρθρο 137 παράγραφος 3 του κανονισμού (ΕΕ) αριθ. 1303/2013. Όσον αφορά τις προκαταβολές που καταβάλλονται στο πλαίσιο κρατικών ενισχύσεων, στο προσάρτημα 7 του εν λόγω παραρτήματος προσδιορίζεται το ποσό των εν λόγω προκαταβολών που καταβλήθηκε και, στη συνέχεια, καλύφθηκε ή δεν καλύφθηκε από τις δαπάνες που καταβλήθηκαν από τους δικαιούχους εντός συγκεκριμένης χρονικής περιόδου και το οποίο θα πρέπει να συμπεριληφθεί στους λογαριασμούς.
                  
               
                     (4)
                  
                  
                     Όσον αφορά το συνολικό ποσό των επιλέξιμων δαπανών που καταχωρούνται στα λογιστικά συστήματα της αρχής πιστοποίησης, το οποίο έχει συμπεριληφθεί στις αιτήσεις πληρωμής, το άρθρο 137 παράγραφος 1 στοιχείο α) του κανονισμού (ΕΕ) αριθ. 1303/2013 παραπέμπει στο άρθρο 131 του ίδιου κανονισμού. Λόγω των αλλαγών στο άρθρο 131 παράγραφος 3 του εν λόγω κανονισμού, το προσάρτημα 7 του παραρτήματος VII του εκτελεστικού κανονισμού (ΕΕ) αριθ. 1011/2014 θα πρέπει επίσης να τροποποιηθεί αναλόγως.
                  
               
                     (5)
                  
                  
                     Προκειμένου να διασφαλιστεί η ασφάλεια δικαίου και να περιοριστούν στο ελάχιστο οι διαφορές μεταξύ των τροποποιημένων διατάξεων του κανονισμού (ΕΕ) αριθ. 1303/2013 που εφαρμόζονται από τις 2 Αυγούστου 2018 ή νωρίτερα, σύμφωνα με το άρθρο 282 του κανονισμού (ΕΕ, Ευρατόμ) 2018/1046, και των διατάξεων του παρόντος κανονισμού, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής συντονισμού για τα ευρωπαϊκά διαρθρωτικά και επενδυτικά ταμεία.
                  
               
                     (7)
                  
                  
                     Συνεπώς, ο εκτελεστικός κανονισμός (ΕΕ) αριθ. 1011/2014 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα VI και VII του εκτελεστικού κανονισμού (ΕΕ) αριθ. 1011/2014 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 347 της 20.12.2013, σ. 320.
         
            (2)  Εκτελεστικός κανονισμός (ΕΕ) αριθ. 1011/2014 της Επιτροπής, της 22ας Σεπτεμβρίου 2014, για τη θέσπιση λεπτομερών κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τα υποδείγματα που πρέπει να χρησιμοποιούνται κατά την υποβολή ορισμένων πληροφοριών στην Επιτροπή και λεπτομερών κανόνων που διέπουν τις ανταλλαγές πληροφοριών μεταξύ δικαιούχων και διαχειριστικών αρχών, αρχών πιστοποίησης, αρχών ελέγχου και ενδιάμεσων φορέων (ΕΕ L 286 της 30.9.2014, σ. 1).
         
            (3)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
      
      
         
            ΠΑΡΑΡΤΗΜΑ
            Τα παραρτήματα VI και VII τροποποιούνται ως εξής:
            
                        (1)
                     
                     
                        στο παράρτημα VI, το προσάρτημα 2 τροποποιείται ως εξής:
                        
                                    α)
                                 
                                 
                                    ο τίτλος της στήλης (Β) αντικαθίσταται από τον ακόλουθο:
                                    «Ποσό που έχει καλυφθεί από τις δαπάνες που καταβλήθηκαν από τους δικαιούχους ή, σε περιπτώσεις που τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση δυνάμει του άρθρου 2 σημείο 10) στοιχείο α) του κανονισμού (ΕΕ) αριθ. 1303/2013, από τον φορέα που λαμβάνει την ενίσχυση, εντός τριών ετών από την καταβολή της προκαταβολής»·
                                 
                              
                                    β)
                                 
                                 
                                    ο τίτλος της στήλης (Γ) αντικαθίσταται από τον ακόλουθο:
                                    «Ποσό που δεν έχει καλυφθεί από τις δαπάνες που καταβλήθηκαν από τους δικαιούχους ή, σε περιπτώσεις που τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση δυνάμει του άρθρου 2 σημείο 10) στοιχείο α) του κανονισμού (ΕΕ) αριθ. 1303/2013, από τον φορέα που λαμβάνει την ενίσχυση, και για το οποίο δεν έχει ήδη εκπνεύσει η τριετής περίοδος»·
                                 
                              
                  
                        (2)
                     
                     
                        στο παράρτημα VII, το προσάρτημα 7 τροποποιείται ως εξής:
                        
                                    α)
                                 
                                 
                                    ο τίτλος της στήλης (Β) αντικαθίσταται από τον ακόλουθο:
                                    «Ποσό που έχει καλυφθεί από τις δαπάνες που καταβλήθηκαν από τους δικαιούχους ή, σε περιπτώσεις που τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση δυνάμει του άρθρου 2 σημείο 10) στοιχείο α) του κανονισμού (ΕΕ) αριθ. 1303/2013, από τον φορέα που λαμβάνει την ενίσχυση, εντός τριών ετών από την καταβολή της προκαταβολής»·
                                 
                              
                                    β)
                                 
                                 
                                    ο τίτλος της στήλης (Γ) αντικαθίσταται από τον ακόλουθο:
                                    «Ποσό που δεν έχει καλυφθεί από τις δαπάνες που καταβλήθηκαν από τους δικαιούχους ή, σε περιπτώσεις που τα κράτη μέλη έχουν αποφασίσει ότι ο δικαιούχος είναι ο φορέας που χορηγεί την ενίσχυση δυνάμει του άρθρου 2 σημείο 10) στοιχείο α) του κανονισμού (ΕΕ) αριθ. 1303/2013, από τον φορέα που λαμβάνει την ενίσχυση, και για το οποίο δεν έχει ήδη εκπνεύσει η τριετής περίοδος».